Hyvä ystävä! Tervetuloa mukaan Eläimet opettavat -sarjaan!
Tällä kertaa ajattelin puhua muurahaisista ja termiiteistä.
Muurahaiset ovat kovin mukavia. Niitä on hauska tarkastella, -
ja ne ovat hyvin ahkeria.
Raamatussakin huomioidaan muurahaiset, -
koska ne ovat hyvin tärkeä osa luotua maailmaa.
Luomakunnassahan on erilaisia ötököitä, -
ja ne ovat kaikki välttämättömiä.
Jos poistetaan esim. hyönteiset, -
niin koko luonto kaatuu kuin keila.
On hyvä pitää mielessä, että luomakunta toimii -
kaikki tai ei mitään -periaatteella.
Se ei toimi niin, että yksi solu kehittäisi pikkuhiljaa kaiken muun.
Kokonaisuus, ekologiatoiminta kertoo siitä, -
että joku on suunnitellut tämän järjestelmän.
No, mitä Raamatussa kerrotaan muurahaisista?
Sanalaskujen kirjan luvussa 6 jakeissa 6-8 sanotaan näin.
Se on oikeastaan aika hauskasti sanottu: -
"Mene, laiska, muurahaisen tykö, -
katso sen menoja ja viisastu.
Vaikka sillä ei ole ruhtinasta, ei päällysmiestä eikä hallitsijaa, -
se kuitenkin hankkii leipänsä kesällä -
ja kokoaa varastoon ruokansa elonaikana."
Tässä on valtavasti erittäin hyvää opetusta.
Raamatussa on paljon eläimistä.
Jumala auttaa sekä ihmistä että eläintä. Jumala huolehtii kaikista.
Hän huolehtii jopa peurojen synnytyskivuista.
Niin tarkkaan Jumala huolehtii luomakunnastaan, -
joka valitettavasti on langennut.
Siksi tässä luomakunnassa tapahtuu myös paljon pahaa, -
mutta se on ymmärrettävissä vain Raamatun kautta.
Alkuperäinen luomistyö oli näet virheetön.
Sitten tuli syntiinlankeemus, ja pahaa alkoi tapahtua.
Monet sanovat, että Jumalaa ei ole, koska täällä on pahuutta.
Sehän vain todistaa, että Raamattu on totta.
Raamatun ilmoitus on totta. Ihminen lankesi syntiin, -
ja olemme kaikki syntisiä. Pystymme tekemään todella paljon pahaa, -
paljon enemmän pahaa kuin mikään muu otus täällä.
Sekin vahvistaa Raamatun olevan totta. On turhaa sanoa, -
ettei Jumalaa ole, koska maailmassa on pahaa. Se on ihmisen syytä.
Hän sai mitä tilasi - valitettavasti.
Me odotamme uusia taivaita ja uutta maata, -
jossa ei ole kuolemaa, kärsimystä, ei kyyneliä, itkua eikä sairautta.
Saamme nähdä jotain, jota emme voi käsittää, -
joka ei ole noussut ymmärrykseemme, eikä ihmissilmä ole sitä nähnyt.
Olemme menossa sinne, joten ei hätää, -
vaan odotamme uusia taivaita ja uutta maata, -
jossa vanhurskaus asuu, kuten Raamattu sanoo.
Afrikassa on termiittejä. Ne ovat vallan mainioita.
Olen ollut paljon Afrikassa ja nähnyt termiittikekoja.
Eräät termiitit kasvattavat sieniä ravinnokseen.
Sienien viljely vaatii erittäin tarkan ilmastoinnin, -
joka rakennetaan termiittikekoon. Siinä on "ilmalämpöpumppu".
Keko on luja ja jopa 6 metriä korkea.
Se on kirahvin korkuinen ja kuin teräsbetoninen pilvenpiirtäjä -
termiitin näkökulmasta katsoen.
Termiitit torjuvat sieniviljelmiä uhkaavat taudinaiheuttajat -
käyttämällä - ei vain sopivia antibiootteja, -
vaan modernisti ja nerokkaasti jopa niiden yhdistelmiä.
Olen kirjoittanut satoja tuhansia antibioottireseptejä.
Aina pelkää, pureeko antibiootti tai synnyttääkö vastustuskykyä.
Termiitit eivät siitä ole huolissaan, -
vaan käyttävät antibioottiyhdistelmää, -
eikä vastustuskykyä tule niin helposti.
Aivan käsittämätöntä, mitä kaikkea nerokasta siellä tapahtuu, -
ja mikä on selvinnyt vasta ihan viime vuosina.
Termiittikeot ovat todella vaikuttavan näköisiä.
Ne ovat siis kuin teräsbetonia. Rikkomiseen tarvitaan dynamiittia.
Ne ovat niin kovaa ainetta ja kohta selviää, -
mistä termiitit saavat sen "betonin".
Termiitit rakentavat esim. Zimbabwessa jättimäisiä kekoja.
Siellä ne kasvattavat sieniä pääasialliseksi ravinnokseen.
Sieni on hyvin herkkä ja vaatii tarkan +30 Celsiusasteen lämmön.
Lämpötila keon ulkopuolella vaihtelee -
yön +2 asteesta päivän +40 asteeseen.
Vaihtelu on aika iso. Silti viljelmän lämmön tulisi olla -
tarkalleen +30 astetta (+/- 2 astetta).
Muuten sieniviljelmät eivät menesty.
Hämmästyttävä lämmönsäätelytulos saavutetaan siten, -
että ne vuorokauden ympäri avaavat/sulkevat -
keon lämpöä tallentavia tai jäähdyttäviä ilmakanavia.
Ne koko ajan avaavat/sulkevat luukkuja, -
jotta ilmavirtaus pitää lämpötilan vakiona.
Järjestelmä muodostuu huolella säädetyistä ns. konvektioilmavirroista.
Konvektio tai kuljettaminen on lämmönsiirtoa -
kaasussa tai nesteessä lämmön aiheuttamien virtausten mukana.
Se aiheutuu lämpötilaeroista, mikä aiheuttaa tiheyseroja.
Kuuma, harva aine kohoaa paino- voimakentässä ylöspäin.
Liikkeelle panevana voimana on noste.
Tiheämpi, viilentynyt aine laskee taas alas.
Näin hyödynnetään fysiikkaa. Tuloilma saadaan keon alaosasta.
Se johdetaan mutaseinäisiin kanaviin ja keon huipulle -
piippuhormikanavaa pitkin.
Keko ulottuu jopa 2 metriä maan alle.
Sieltä saadaan ilmastointia tehostava maan kosketus.
Termiitit kaivavat tauotta uusia ilmastointikanavia -
ja tukkivat vanhoja säädellen lämpötilaa.
Pikkuinsinöörit tekevät koko ajan töitä hiki hatussa -
pitääkseen viljelmien lämpötilan vakiona.
Tämä on myös maailman hienoin bioenergian jalostuslaitos.
Bioenergian jalostajat voivat ottaa siitä oppia.
Termiitin suolisto on 1 mm:n mittainen, -
mutta se on maailman upein tehdaslaitos.
Se muistuttaa kemiallista puunjalostustehdasta.
Pysyäkseen hengissä syömällä puuta -
termiitit tarvitsevat mikrobien apua.
Lehmätkin tarvitsevat mikrobien apua, kun ne syövät ruohoa.
1 mm:n mittainen suoli on erittäin monimutkainen -
biokemian tuotteita valmistava tehdas.
1 mm:ssä on oikeastaan kolme tehdasta peräkkäin.
Suolessa on 3 prosessointiosastoa.
Ensimmäinen on puukuituja pyörittävä "tehosekoitin" eli lihasmaha.
Se on siis ensimmäinen tehdas. Keskimmäisessä tehtaassa -
seokseen lisätään sen tuottamia sulatusentsyymejä -
ja otetaan talteen tässä liuenneet ravinteet.
1 mm:n matkalla siirrytään kolmanteen tehtaaseen, -
jossa ravinteiden sulatus ja lopullinen talteenotto jatkuu.
Siellä on hapeton ympäristö, -
jossa hapetonta ympäristöä edellyttävät täsmäbakteerit hajottavat -
selluloosaa ja saavat sen käymään rasvoiksi, -
jotka termiitti ottaa talteen. Tässä suoli muistuttaa -
lehmän suolta, jossa bakteerit tekevät sen työn.
Happamuus 1 mm:n mittaisen suolen kolmen tehdaslaitoksen välillä -
voi vaihdella suuresti. Toinen tehdas on hyvin emäksinen.
Vain tietyssä happamuudessa toimivat entsyymit edellyttävät sitä.
Siitä saadaan valkuaisaineet talteen. Happamuuden säätely riippuu -
lisäksi käytetystä ravinnosta. Mitä säätelymekanismeja -
pitää olla happamuudenkin säätele- miseksi! 1 mm:ssä, 3 tehdasta jne.!
Lisäksi termiitit ylläpitävät samalla -
maaperän hedelmällisyyttä antaen suojan/ravinnon monille eliöille.
Suolen mikrobit antavat termiitille tarpeellista typpeä.
Energian saanti olisi mahdotonta ilman niitä.
Ilman yhteistyötä eivät kummatkaan selviäisi hengissä.
Aavikolle viedään usein termiittejä maaperän parantamiseksi, -
jotta siellä kasvaisi metsää.
Termiitin 1 mm:n suoli on siis -
eräs monimutkaisimmista mikrobiyhteisöistä -
erilaisine bakteereineen, arkki- bakteereineen ja aitotumallisineen.
"Puunjalostustehdas" tarvitsee niitä mm. hajottamiseen, -
kierrättämiseen, happamuuden säätelyyn, typen talteenottoon, -
käymiseen ja metaanituotantoon. Mikrobit tekevät samalla -
myös välttämätöntä yhteistyötä, joka yleensä hyödyttää molempia.
Niitä tutkitaan mahdollisina tulevina biopolttoaineiden tuottajina.
Selluloosa muutetaan sokereiksi. Alkoholiksi käyneenä -
sitä voidaan käyttää polttoaineena.
Termiitit ovat siis maailman parhaimpia biokonverttoreita.
Niistä haetaan ihanteellisinta energiaa tuottavaa eliötä.
No, miten tämä ilmastoitu "pilvenpiirtäjä" pysyy pystyssä?
Se on korkea ja vankkarakenteinen. Mistä on peräisin se "teräsbetoni"?
Sekin tuotetaan edellä kuvatussa biotuotteiden muuntolaitoksessa.
Syödystä puusta on hyödynnetty selluloosa ja hemiselluloosa, -
mutta ei ligniiniä (1/5 puusta).
Siihen eivät bakteerit tai muutkaan termiitin suolen mikrobit pysty.
Termiitti ulostaa ligniinin, josta syntyy termiitin syljen -
ja maaperän sekoituksena kekoa koossa pitävää sementtiä.
Luojan nerokkuutta kuvaa puun rakenteen suunnittelu.
Lahoavasta puusta hitaasti hajoava ligniini muodostaa -
metsän kasvualustan eli humuksen, jota ilman ei olisi metsiä.
Tässäkin näkyy kokonaissuunnittelu.
Ligniinin olemassaolo osoittaa, että evoluutio ei ole totta.
Jos olisi, miksi bakteerit eivät ole pystyneet 500 milj. vuodessa -
"kehittämään" entsyymejä ilmaisen lounaan, ligniinin, syömiseksi.
Vain valkolahottajahome pystyy hitaasti hajottamaan ligniinin, -
mutta tarvitsee siihen paljon energiaa. Se on kallista puuhaa.
Nerokasta järjestelmää on kopioitu Zimbabwessa ostoskeskuksessa.
Samanlainen säätelysysteemi on tehty ostoskeskukseen.
Miljoonia dollareita on säästynyt turhista ilmastointilaitteista.
Sähköäkin on säästynyt 90 % termiittikeon ilmastointia matkimalla.
Näin termiitit ovat antaneet miljoonasäästön -
ilmastointiin ja sähkönkulutukseen.
Ja sitten nämä antibiootit.
Termiiteillä on toisessa taskussa yhtä antibioottia, toisessa toista -
kuvainnollisesti sanottuna. Jos joku hyökkää viljelmään, -
niin ne heittävät kahta antibioottia yhtä aikaa sieniviljelmään -
estämään tuhoutumisen. Nyt kysy ja ajattele itse, -
mistä kaikki tämä teknologia, antibiootit ja kolme tehdasta -
1 mm:n matkalla olisivat tulleet. Evoluutio tuottanut vai suunniteltu?
Mieti itse ja ratkaise kantasi asiaan. Kiitos mukanaolosta!
Tekstitys: Tuula-Riitta Virrankare